
Noticia di Gobierno 


| Prome Minister 


Diaranson mainta 2 di November, Parlamento a trata e ley 
di independisacion di Raad van Advies. Esaki tabata un 
proposicion desde inicio di Gobierno di Gabinete Wever- 
Croes | na 2017. Na comienso di 2018, Prome Minister Evelyn 
Wever-Croes a institui un comision “Comissie Versterking 
Democratisch Bestel”, cu tin como tarea pa traha na fortifica e 
colegionan halto di estado manera Raad van Advies, Algemene 
Rekenkamer, Parlamento y Ombudsman. E comision a 
cuminsa cu e trabounan y a bin cu recomendacionnan con 
pa independisa Raad van Advies un poco mas. Diaranson 
mainta a trata e ley aki den Parlamento, cu a wordo acepta 
unanimamente. 


Cuaceptaciondieleyaki, RaadvanAdvieslotineresponsabilidad 
pa apunta nan mesun miembro y presidentenan. Prome cu 
esaki, Gobierno por a hunga un rol den e decisionnan cu 
ta wordo tuma, pero cu e cambio di ley, tur decision ta casi 
completamente den man di Raad van Advies y Gobierno su 
rol ta netamente pa ehecuta e decisionnan haci pa e colegio 
di estado aki. 


Na momento cu Gabinete Wever-Croes a drenta Gobierno, 
tabata tin un debate grandi, no solamente financieramente 
pero tambe pa loke ta e fundeshi di nos democracia y estado 
di derecho. E tempo ey Gobierno a nota cu Algemene 
Rekenkamer y Raad van Advies tabata falta miembronan den 
e raad cu consecuencia cu rapportnan no por a wordo emiti. 
Un di e rapportnan tabata di e investigacion intenso pa loke 
ta trata e 6 miljard florin cu a bay den e plan di Bo Aruba, bou 


Evelyn Weyer- Graes- > 

gobernacion di Gabinete Eman. 


“Esaki tabata un manera di por manipula pa stroba e colegionan 
halto di estado pa funciona. Si e colegio di estadonan halto no 
funciona, Aruba no lo tin e check and balances cu mester y ta 
pa e motibo aki Gabinete Wever-Croes a tuma e decision pa 
cambia esaki pa asina laga Aruba cu un sistema democratico 
fuerte na unda tin check and balances”. Prome Minister a duna 
di conoce. 


Prome Minister a enfatisa cu pa medio di e cambio aki, tur 
e colegionan di estado halto lo tin e forsa y capacidad pa 
controla Gobierno debidamente. “Ya e ora na momento cu mi 
sali di politica mi por tin un consenshi trankil cu mi sa cu tur e 
colegionann aki ta den funcionamento, ta tene Gobierno bou 
control y cu tin check and balances.” 


Gobierno a cuminsa cu Raad van Advies y lo sigui cu Algemene 
Rekenkamer. Pa loke ta trata e ombudsman, e ley a pasa caba 
y awor mester ehecute pa Aruba haya su defensor di pueblo. 
Despues lo sigui cu Parlamento, na unda aworaki nan mes ta 
trahando riba e concepto y cambionan cu ta wordo proponi pa 
despues bin cu un ley tambe. 


“Awe sigur ta un dia importante pa Raad van Advies y pa 
Gabinete Wever-Croes cu semper a desea pa bin cu e ley aki, 
pero prinicipalmente pa henter e democracia di Aruba”, Prome 
Minister Evelyn Wever-Croes a termina bisando. 

CONSEHO DI MINSTER A RICIBI TAS CU BUKI 
DEN CUADRO DI FESTIVAL DI BUKI PA MUCHA 
CU TA INICIA DIABIERNA AWO 


Diabierna 4 di november lo tuma luga apertura oficial di Festival 
di Buki pa Mucha cuminsando for di 5or di atardi na Cas di 
Cultura. Esaki ta e di 30 aña cu Biblioteca Nacional Aruba ta 
organisa evento aki, y e tema di e aña aki ta “Biba Natura- 
lesa”. Den conexion cu esaki, Ministernan a ricibi bishita di 
Directora di BNA sra. Astrid Britten y tambe coordinador di e 
festival sra. Zetsia Ponson. Henter Comunidad especialmente 
tur muchanan ta cordialmente invita pa forma parti di e festival 
di lesamento. 


Prome Minister Evelyn Wever - Croes 

Durante Conseho di Minister e siman aki, Ministernan a ricibi 
bishita di Biblioteca Nacional Aruba. Diabierna lo tuma luga e 
apertura di “Festival di Buki pa Mucha” y e siguiente siman, 
cuminsando dia 7 di november, lo ta e gran siman di e festival. 
Ya caba scolnan ta preparando pa esaki, y durante e siman lo 
tin escritornan bishitando scolnan pa promove lesamento bou 
di nos muchanan. “Ora un mucha lesa, un mundo ta habri pa 
nan cu nan no ta siña conoce na otro forma y esey ta algo cu 
mi ta haya nos tincu inculca mas y mas den nos muchanan y 
hobennan.” 


Coordinador di Festival di Buki pa Mucha Zetsia Ponson 
Sra. Ponson a splica cu e aña aki e “Festival di Buki pa Mucha” 
ta celebra 30 aña y e tema pa e aña aki ta “Biba Natura-lesa” - 
Ban lesa den naturalesa. Den cuadro di esaki a bishita Conseho 
di Minister pa entrega tas cu ta inlcui buki di e siman y buki di 
30 aña di e festival cu ta inclui 30 cantica di tur e añanan cu e 
festival a tuma luga. “Nos ta contento cu Ministernan tambe ta 
promove nos festival di buki. 30 aña ta basta hopi y diabierna 
awo lo tin e apertura na cas di cultura cuminsando di 5or di 
atardi cu e libreria local y 6or e show ta bay live.” 


Director di Biblioteca Nacional Aruba Astrid Britten 

E Festival di Buki pa Mucha, ta un actividad cu a inicia na 
1993 cu e meta principal cual ta promocion di lesamento, y 
desde e aña ey, cada aña a mira e actividad crece. Diabierna 
na ocasion di e apertura di e festival na Cas di Cultura, lo tin 
un programa hopi bunita hinca den otro y un di e partinan cu 
ta resalta e aña aki ta, cu pa prome biaha a traha un video 
clip, di e cantica di e siman di buki y esaki lo wordo lansa, 
sra. Britten a anuncia. “Nos ta kere cu como biblioteca, mester 
promociona lesamento mas awo, pa muchanan tin placer den 
lesamento. Ban sigui lesa cu hopi smaak y bishita biblioteca 
nacional” 


Minister di Enseñansa y Deporte Endy Croes 

Minister Croes encarga cu enseñansa a gradici BNA pa e 
bukinan cu a ricibi y a expresa cu ta sostene e festival aki. “E 
ta hopi bon pa nos promove, siña y inspira nos muchanan pa 
lesa, pasobra door di lesa bo ta crece bo conocemento y esaki 


ta algo cu nos ta sostene. Stimula nos yiunan pa lesa paso 
mas bo lesa bo sa, y mas bo sa, sabi bo ta! 


Concluyendo, Prome Minister Wever - Croes ta extende 
invitacion na mayoranan, docentenan y tur esnan cu tin 
influencia den bida di muchanan y hobennan, pa asisti e 
Festival di Buki pa Mucha y siña nos muchanan con pa lesa, 
con pa gosa di lesamento y con pa aprecia e hecho cu a traves 
di lesamento bo ta siña hopi. Na tur e scolnan, Prome Minister 
a expresa hopi aprecio pa e forma cu ta preparando y pa e 
pasion cu ta hinca den preparacion pa e festival di buki. 

MINISTER XIOMARA MADURO A RICIBI 
“HUISJE 103" DI KLM DELFTS BLAUW 


Dedica na Cas di Famia Ecury 


y relaciona cu esaki, nan a dedica un cas di Delfts Blauw na 
Aruba. Un dedicatorio masha special na nos Pais. Sigur ta un 
placer pa mira Cas di Famia Ecury bira 'Huisje 103' di KLM 
Delfts Blauw. Di e manera aki ta honra e esfuerso cu e famia 
aki a haci como un pionero den comercio na Aruba y tambe 
sr. Boy Ecury cu a mustra curashi pa defende Hulanda den 
segunda guera mundial. 


Minister di Cultura Xiomara Maduro ta gradici sr. Danilo De 
Freitas di KLM cu a trece 'Huisje 103' pa su persona hunto cu 
sr. Pancho Geerman di MANA cu a percura pa tabata un bon 
anfitrion pa e celebracion di KLM cu a tuma luga dilanti Ecury 
complex algun siman atras. Masha pabien KLM y masha danki 
pa kere den Aruba pa casi 100 aña caba. 

Minister Maduro di Cultura den cuadro di 'Siman di Buki:" 


BAN STIMULA NOS YIUNAN LESA BUKI DEN 
NOS DUSHI IDIOMA PAPIAMENTO 


DE 


si 


Otro siman ta 'Siman di Buki' y den cuadro di 
esaki, Conseho di Minsiter a ricibi di Biblioteca 
Nacional dos buki dedica na e siman aki. Ta 
trata di e buki '30 aña di cantica pa mucha" 
y e buki 'Biba Naturalesa' cu ta e buki cu lo 
ta gratis disponibel pa nos muchanan den e 
'Siman di Buki.' Minister Maduro di Cultura ta 
gradici y felicita Biblioteca Nacional y tur e 
partnernan cu ta coopera pa asina por celebra 
e afia aki e di 30 aniversario di 'Siman di Buki' 
na Aruba. Lesamento ta masha importante 
pa desaroyo di un mucha y un Pais, pesey 
e gratitud ta bay na tur escritor y ilustrador 
di buki pa nan creatividad cu ta yuda inspira 
y yena e mentenan chikito di nos Pais cu 
conocemento. 


Un danki special ta bay na tur escritor di 
buki den nos dushi idioma Papiamento. Nos 
idioma materno ta bunita y ta forma nos 
identidad como Arubiano yena cu nos norma 
y balornan. Papiamento ta locual ta uni nos y 
pesey fo'i chikito nos mester percura pa nos 
yiunan sifia papia, lesa y skirbi nos idioma 
Papiamento. Minister Maduro ta extende 
un invitacion na tur mayor pa motiva nos 
muchanan pa participa na e actividadnan 
cu Biblioteca Nacional ta prepara pa asina 
celebra e di 30 aniversario di 'Siman di Buki' 
pa promove lesamento bou nos muchanan. 
Como mayor ta importante pa nos stimula 
nos yiunan pa lesa buki y specialmente pa 
lesa buki den nos dushi idioma Papiamento. 


FOSTIVAL di BURI PA MUCHA 202 


APERTURA 


diabierna 4 november 


di 5 - 7 pm na Cas di Cultura 
show ta cuminsa 6 pm 


y 6 pm na TeleAruba canal 23 


ACTIVIDAD Di ATARDI 


presentacion di autornan 
di dialuna 7/11 
te cu diahuebs 10/11 
di 3 -4pm 
Biblioteca Playa y San Nicolas 


MERCADO Di BUKI 


benta di buki segunda mano 
di 7-11 di november 2022 
Biblioteca Playa y San Nicolas 


EXPOSICION 


Festival di Buki pa Mucha 
habri di 7 di november 2022 
te 2 di december 2022 


Regalo di Siman di Buki 
to obtenibel na 


y y! DeWit& VanDorp Stores È 9 , 
y Plaza Bookshop x 

Donigui Oduber 
Minister di Tutismo y Salud Publico: 


Ge pupo 4 
ARUBA TA SUBI RIBA LISTA DI WORLD 
HEALTH ORGANIZATION PA SHIP SANITATION 


CERTIFICATE 


Minister di Turismo y Salud Publico, Sr. Dangui 
Oduber, ta satisfecho di anuncia cu Aruba a logra 
subi World Health Organization su lista di ports 
autorisa pa otorga Ship Sanitation Certificate. 
Esaki sigur ta un logro remarkabel, mirando 
cu IHR ta un regulacionan international acorda | 
pa 196 pais na mundo (incluso hulanda y pues 
Aruba). E acuerdo aki ta consisti di diferente 
punto, entre otro reenforsa e abilidad di paisnan 
pa detecta, analysis, raporta, y responde riba 
eventonan cu por forma un riesgo pa salud 
publico. 


Dia 7 di Oktober e team di Aruba a wordo certifica 
pa asina por ehecuta e tarea di “Shipping 


Sanitation” akinan. E proposito di e conferencia |IHR List of authorized ports to issue Ship Sanitation Certificates ds; 
y curso tabata pa capacita nos inspectornan [%"* AAA A e mce ze 
den salud publico di region, siña den e aspecto 'agacir MAAGA  [] [x] [x] 
practico con pa porrealisa un inspeccion sanitario |iscuana e A LS GI 
- T- : AA Dakhla MAVIL [i] [x] [x] 
di barco. Cu e certificacion cu nan a ribici, NOS osua a VI Ri E 
inspectornan di salud por haci saneamento riba |taavoune Aaiun) som i a a 
nos barconan crucero, tanker como tambe barco |nador MANDR [1 D] [x] 
A f sa Safi MASFI 1] [x] [x] 
di carga. Esaki ta hopi importante pa proteha |rantan MATA [1] [Ml [x] 
` P" Tanger MAPTM x] [x] [x] 
nos fronteranan di malesanan transmisibel |tîrgerae E TT E E 
indesea, COVID-19 a recorda henter mundo en I 
con importante saneamento ta. Namibia 
Walvis Bay NAWVB [x] [x] [x] 
: : : : Amsterdam NLAMS [x] [x] [x] «shipsanitation.nl 
Formando parti di esaki y cumpliendo cu e A AWAUA [x] [x] E AEO EES] 
i i i t i Contact e-mail: Marc.Fiqaroa@arubaports.com 
reglanan OTTER di salud (“International E nn = po 
Health Regulations”) ta yuda nos fortalese nos |?erare (Antiles) soccn A Y AA 
E i Delfzijl NLDZL [x] [x] [x] www.shipsanitation.nl 
salud publico y controla malesanan transmisibel |penHeider NLDHR [x] [x] [x] wwwshipsanitation.nl 
A ate P Dordrecht NLDOR [x] [x] [x] www.shipsanitation.nl 
den nos region. Aruba ta oficialmente riba € |eemsnaven/zemsmona NLEEM [x] [x] [x] wwwshipsanitationni 
lista di WHO como un puerto mas caminda Cu |Monday 3tst of October 2022 Page 57/96 O World Health Organization 
boto, barco etc por acudi pa inspectornan di Minister Oduber ta orguyoso cu un biaha mas Aruba ta destaca 


Departamento di Salud (DVG) - cu ta encarga pa implementa y cumpli cu rekisitonan internacionalmente. Sigur tambe 
e medidanan sanitario y di higiena ariba e barco conforme e —Sr.Oduber ta yama danki na e team di DVG y un pabien atrobe 


exigencianan stipula den “International Health Organization na tur e inspectornan cu a ricibi nan certificado y lo bay eherce 
(IHR) - lo por otorga e “Ship Sanitation Certificate”. e tarea aki. 

Minister Dangui Oduber: 


MINISTER ODUBER DI BISHITA NA 
MARRIOTT RESORTS 


LN VASCA Da I 


Minister di Turismo y Salud Publico, Sr. Dangui Oduber, tabata 
di bishita awe na Marriott Resorts. Esaki ta forma parti di un 
proyecto cu a inicia e aña aki, caminda cu ta bishita diferente 
hotel pa tene dialogo tocante nan strategia y vision. Durante e 
bishita, Sr. Oduber a haña oportunidad pa topa cu e gerentenan 
di cada facilidad. Esakinan ta Sr. Raoul Lemmerling (Gerente 
General), Sra. Claudia Rodriguez (Gerente di Aruba Marriott 
Resortand Stellaris Casino Complex), Sr. Ben Figaroa (Gerente 
General Stellaris Casino), Sr. Pedro Vargas (Gerente di Aruba 
Marriott's Ocean Club) y tambe Sr. Joop Bangma (Gerente di 
Aruba Marriott's Surf Club). 


Durante e encuentro aki, Marriott a ricibi mas informacion 
tocante e proyecto di Aruba Happy One pass, cual lo ofrece 
turistanan e oportunidad pa haci uzo di credencial digital pa 
asina nan biahe y e proceso di check in na hotel ta mas eficiente. 
E proyecto aki lo alivia e capacidad limita cu e aeropuerto di 
Aruba tin na e momentonan aki. Esakita sumamente importante 
pa e hotel, mirando cu e crecemento di turismo ta depende di 
e capacidad di airlift. 


Durante e bishita tambe a papia tocante e proyecto di Malmok 
Boardwalk y un proyecto potencial di TPEF den cooperacion 
cu hotelnan pa embeyese e pad cuminsando for di Radisson 
Blu, dilanti tur e facilidadnan di Marriott te cu Paseo Herencia. 
Hunto cu esaki tambe a wordo menciona e proyecto di Minister 
di Justicia, Sr. Tjon, caminda cu lo pone camara pa mas 
seguridad. Tur e puntonan aki ta haci cu e turista ta sinti su 
mes mas sigur y haci Aruba un destinacion cu nan lo kier sigui 
bishita. 


Un di e dificultadnan mas grandi cu e hotel ta premira ta e 
scarcedad pa haya trahador capacita den e mercado laboral. 
E Gerente General, Sr. Lemmerling a menciona cu 98% di 
nan empleadonan ta hende local, y den e hotel mes tur nan 
empleadonan ta haña e oportunidad pa sigui crece. Den e aña 
aki solamente nan tabata tin mas cu 60 empleado di Marriott 
mes, cu a wordo promociona den nan posicion. Nan ta inverti 
continuamente den e crecemento di nan empleadonan. Un di 
e maneranan cu nan ta hasi esaki ta por medio di e Aruba 
Certification Program. Tur empleado cu cuminsa traha akinan, 
ta haña e oportunidad pa sigui e programa aki. 

Ta importante pa remarka cu Marriott Aruba su empleadonan 
ta e grupo di mas grandi den e industria hotelero cu tin e 
certificado aki. 

Continuacion MINISTER ODUBER DI BISHITA NA MARRIOTT RESORTS.... 


No obstante esaki, Sr. Lemmerling su preocupacion ta cu e 
crecemento den turismo nan ta premira cu den futuro lo tin 
scarcedad di empleadonan local como tambe internacional. 
Marriott tin diferente strategia, manera menciona, nan ta pusha 
nan empleadonan pa crece den e industria aki y den nan hotel. 
Tambe nan ta den contacto cu diferente instancia den educacion 
pa asina por duna e studiantenan y futuro trahadornan un bista 
mas amplio di e industria aki y e oportunidadnan cu ta exisiti. 
Na Marriott nan ta kere den inverti continuamente pa asina eleva 
nan producto y nan calidad. Nan tin diferente renovacionnan 
cu ta den “pipeline”. E renovacionna di Ocean Club ta casi cla 
y awor nan ta bay cuminsa cu renovacion di Surf Club. Nan ta 
premira cu aña 2023 ta bay ta miho cu aña 2019 y nan ta den 
preparacion pa tin e capacidad pa por atende cu esaki. 


Tambe nan a informa Sr. Oduber cu nan ta number 7 den e top 
10 di Guest Satisfaction y cu nan ta den e top 10 di timeshare 
den e area Caribe 8 Latino America. Nan ta den espera di hopi 
grupo grandi biniendo vakantie e aña benidero, y na e Ocean 
Club nan tin turista nan cu ta keda bin Aruba anualmente. 


Marriott a demostra confianza den producto Aruba pa keda haci 
inversionan grandi pa keda upgrade nan hotel. Recientemente 
a keda di inverti miyones di florin pa renoba Ocean Club y lo 
bai inverti un suma equivalente pa Surf Club. 


E mandatario kier gracidi Marriott pa e bishita fructifero aki 

COLABORACION ENTRE POST ARUBA CU 
ARUBA ART FAIR 2022 


ART FAIR a 

Diaranson mainta minister Geoffrey Wever a anuncia e 
colaboracion entre Post Aruba y Aruba Art Fair 2022, caminda 
lo ilustra un cantidad pinturanan original cu Post Aruba tin 
den nan coleccion como e arte original cu a ser uza pa nan 
stampianan. Lo tin arte inclui for di afia 1996 te cu 2019 inclui 
den e exposicion aki, algun cual nunca a ser mira publicamente. 


“Nos ta contento di por facilita e colaboracion aki, cualkier 
actividad cu ta stimula arte, musica, cultura tambe ta stimula 
economia”, e mandatario a comenta. San Nicolas como un 
futuro creative center di Caribe ta un vision cu Gobierno di 
Aruba, y tur e stakeholders envolvi kier mira bira realidad. 


Aruba Art Fair 2022 lo ta sumamente interesante e afia aki. 
Minister Geoffrey Wever kier gradici muy especial e artistanan 
pa nan passion, creatividad y nan trabou duro, y tambe e 
organisadornan cu ta sigui promove actividad economico pa 
San Nicolas. 

Diamars 1 november Minister Geoffrey Wever tabata presente 
na e inauguracion di e workshop “Comprehensive Disaster Risk 
Management and Financial Resilience for Overseas Countries 
and Territories (OCTs)” den Caribe. 


Minister Wever ta Territorial Authorizing Officer di e European 
Development Fund y a duna un speech como parti di e 
inauguracion di e workshop. Directie Economische Zaken, 
Handel en Industrie (DEZHI) ta e departamento cu ta 
encarga cu e trabounan den cuadro di proyectonan regional 
y internacional. Minister Wever ta gradici World Bank y Global 
Facility for Disaster Reduction and Recovery pa organisa e 
workshop aki y ta agradici tambe Union Europeo pa financia e 
workshop bou di e programa “Resilience, Sustainable Energy 
and Marine Biodiversity Programme” (RESEMBID) parti di e 
European Development Fund (EDF) regional. Minister Wever 
a elabora tambe riba e necesidad di keda hunto y yuda otro 
den nos region ora ta enfrenta desasternan natural. 


E workshop lo dura 3 dia y tin como meta pa trece stakeholders 
clave den sector publico di e diferente OCTs, organisacionnan 
regional, edemas partners hunto pa intercambia experiencianan 
den maneho comprensivo di risico di desaster ( Comprehenisve 
Disaster Risk Management (CDRM)) y proteccion financiero. 


E resultado desea di e workshop lo ta cu na final di e 3 dianan 
di workshop lo tin un miho comprendemento di e riesgonan 
cu ta afecta e OCTs, di e Comprehenisve Disaster Risk 

Management y di e tools financiero y e practicanan actual 
den proteccion financiero den caso di desaster. Tambe lo tin 
mihor conocemento di e trabou y productonan di Caribbean 
Catastrophe Risk Insurance Facility, cual ta e prome “multi- 
country-peril risk pool” nan mundo cu ta ofrece un tipo di 
seguro den caso di desaster. Y por ultimo, e paisnan lo yega 
na consensus di cual ta e necesidadnan cu mas urgencia di e 
OCTs y cualnan ta e accionnan clave cu mester wordo tuma 
den termino corto y largo. 


“E topiconan di e workshop ta hopi interesante. Mi ta desea 
tur e participantenan di e workshop hopi exito y cu e workshop 
aki ta uno fructifero y cu e colaboracion entre e paisnan lo bira 
aun mas estrecho” - Minister Geoffrey Wever. 

MR. DR. GERMAINE REKWEST A PRESENTA 
SU PROMOTIEONDERZOEK NA MINISTER 


Diamars 1 november mr. dr. Germaine Rekwest a 
presenta su promotieonderzoek na Minister Geoffrey 
Wever. E investigacion a identifica e retonan di Corsou 


pa cera tratadonan fiscal cu otro paisnan. Aunke e | # CONFERENCIA 
enfoke di e promotieonderzoek ta Corsou, e contexto for si DI DI PRENSA 


di un punto di bista di maneho y for di un punto di bista 

a l . : Gobierno di 
di interes economico, ta sobrepasa e pais aki door cu e 
investigacion ta duna bista den e retonan di paisnan cu 
ta den posicion similar manera Corsou, e asina yama 
Small Island Developing States (SIDS). 


Aruba tambe ta un Small Island Developing State, y ta 
den un situacion institucional similar, pa cual motibo e 
resultadonan di e investigacion ta interesante pa Aruba 
tambe. 


Presente tabata tambe representante di Departamento 
di Impuesto (DIMP), Dienst Buitenlandse Betrekkingen 
(DBB) y Grand Thornton. Mr. dr. Germaine Rekwest a 
desaroya un cuadro di consideracion (afwegingskader) 
cu ta duna guia ora desaroya maneho di tratado fiscal. 
Mr. dr. Germaine Rekwest ta splica cu un tratado fiscal ta 
tambe un instrumento economico unda por identifica cua Geoffrey Wever 
paisnan por ta mercadonan atractivo. 


Arugas ta anuncia ahuste di prijs di gas 


“E resultado di e promotieonderzoek ta sumamente 
interesante, vooral e instrumento economico cu esaki por 
nifica. Mi ta gradici señora Rekwest pa su presentacion y 
mi ta desea señora Rekwest hopi exito den continuacion 
di su trabounan den e ramo aki”, Minister Geoffrey Wever. 

Rocteo Tjon 


P 


ELEGACION DI ARU 


Diaranson mainta, Minister di Husticia y Asuntonan Social 
Rocco Tjon, tawata presente na BRA pa asina atende e reunion 
di Codigo di Proteccion entre e delegacionnan di Aruba y 
Curaçao. Ta trata di un proyecto importante cu a inicia na 2019 
for di e Sociaal Crisis Plan, cu e meta pa brinda mas siguridad 
na nos muchanan. Di parti di Ministerio di Husticia y Asuntonan 
Social nos ta sumamente contento cu e proyecto aki, y con el 
a desaroya e ultimo añanan, caminda a structura procesonan 
mucho mas miho entre e cuater sectornan esta; enseñansa, 
salubridad publico, social y hudicial. E balor agrega a wordo 
prueba caba, pa cual motibo nos ta contento cu por comparti 
experencia cu coleganan di Curaçao. 


Ta asina cu a desaroya un structura di trayecto cu e cuater 
ministerionan y a traha riba un miho colaboracion, structura y 
ehecucion di casonan cu Bureau Sostenemi, como e “Advies- 
en Meldpunt Kindermishandeling” (AMK). Den cuadro di esaki 
a pidi UNICEF NL pa brinda sosten tecnico pa asina fortalece 
un sistema di proteccion di muchanan na Aruba. Na comienso 
di 2021 a bin den contacto cu Gobierno di Curaçao, SOAW 
y Unicef NL cu e mesun pregunta, pa asina nan tambe haya 
sosten tecnico pa inicia nan trayecto di implementacion y 
desaroyo di un Codigo di Proteccion, pues a adopta e nomber 
for di nos. For di e fondonan cu Aruba a haya di Union Europeo 
UNICEF a pone tambe fondo disponibel pa inicia e trayecto aki 
na Curaçao, y asina na comienso di september 2021, Curaçao 
a haya su coordinador nacional y awo tambe tin un lider di 
proyecto for di e ministerionan SOAW, GMN y OWSC. 


Pues, un paso sumamente importante, caminda ta bay colabora 
mas cu Curacao den e caso aki, mirando cu nan tambe a 
scoge pa bay e direccion aki. Presente tawata e diferente 
trayectleiders' di e diferente ministerionan na Curaçao y tambe 
e coordinador nacional pa loke ta trata codigo di proteccion. 
Un di e puntonan cu a wordo treci padilanti ta pa ancra e tipo 
di colaboracionnan aki pa e por ta di un forma strucutural, 
mirando cu e ta sumamente importante pa asina por sigui 
eleva siguridad pa nos muchanan. 


Por ultimo, e mandatario a felicita tur e profesionalnan di Aruba 
cu tawata presente, como tambe esnan cu no tawata presente 
na e reunion, pa motibo cu e reunion tawat den un comision 

chikito, sinembargo sin nan dedicacion e proyecto di Codigo di 
Proteccion no lo tawata posibel. Importante pa nota ta cu hopi 
biaha ta wak e parti financiero so y no enfoka riba e dedicacion 
cu tur e profesionalnan di Aruba ta demostra pa e proyecto aki 
por tawata exitoso. 

MINISTER CROES A RICIBI DOS BUKI EN 
CONEXION CU 30 AÑA DI FESTIVAL DI BUKI 
PA MUCHA 


Gran apertura diabierna 4 di november den Cas di Cultura 


Den cuadro di celebracion di 30 aña di Festival di 
Buki pa mucha otro siman, directora di Biblioteca 
Nacional, sra. Astrid Britten y sra. Zetsia Ponson a 
entrega Minister Endy Croes y coleganan Minister 
dos buki dedica na e siman aki. Ta trata di e buki 
Biba Naturalesa y 30 aña di cantica di mucha. 


E aña aki tin dos buki: Jair y e buriconan skirbi 
pa sr. Wouter Goudswaard, ilustrado sr. James 
Ocalia y traduccion di Hulandes pa Papiamento 
sra. Lilian Semeleer pa e muchanan di klas 1,2 y 3 
di scol basico. E buki titula Gosa den Naturalesa, 
di e autor sra. Evelien van Dort y ilustra pa sr. Paul 
Wong ta special pa alumnonan klas 4, 5 y 6 di scol 
basico. 


Specialmente pa e ocasion aki a haci un compilacion 
di tur e canticanan di Festival di Buki di e ultimo 30 3 
aña. E ilustracionnan colorido ta acentua e temanan | 
di e Festival di Buki pa mucha cu e canticanan di | 
e festival. Gran apertura di Festival di Buki ta tuma [$ 
luga diabierna 4 di november den Cas di Cultura y 
ta hiba como tema Biba Natura-Lesa. 


Minister Endy Croes ta felicita Biblioteca Nacional 
Aruba cu lansamento di e bunita bukinan den nos 
dushi idioma di Papiamento y gradici tur esnan 
cu a contribui cu e proyecto ta un realidad. Como È 
tambe e mandatario engarga cu Ensefiansa a 
gradici Biblioteca Nacional Aruba pa e bukinan cu 
a ricibi y a expresa cu ta sostene e festival aki. 
E ta hopi bon pa nos promove, siña y inspira nos 
muchanan pa lesa, pasobra door di lesa bo ta 
crece bo conocemento y esaki ta algo cu nos ta 
sostene. Stimula nos yiunan pa lesa paso mas bo 
lesa, mas bo sa, mas bo sa, sabi bo ta! 

Diabierna mainta Minister Endy Croes hunto cu colega 
Minister President Evelyn Wever - Croes a reuni cu sra. Astrid 
Kraal y sr. Sander van Kempen di Koninklijke Bibliotheek y 
directora di Biblioteca Nacional Aruba sra. Astrid Britten y 
sra. Zetsia Ponson. Durante e reunion Koninklijke Bibliotheek 
a presenta resultado di un investigacion cu a wordo haci na 
Hulanda. E investigacion a indica cu tin 4 miyon Hulandes 
cu no tin e manera, acceso of comprondemento con pa deal 
cu metodonan digital manera e.o. yena formularionan y haci 
aplicacion digital etc. 


Koninklijke Bibliotheek a bin cu un methodo cu yama IDO cu ta 
un loket ubica den e bibliotecanan como tambe na luganan cu 
acceso publico. Eynan e hendenan por pidi pa asistencia unda 
cu nan ta wordo guia y yuda pa yena nan papelnan. Como 
tambe ta haya un training pa esnan cu no a custuma ainda con 
pa traha cu tecnologia y sistema digital cu ta bayendo cu hopi 
velocidad. Koninklijke Bibliotheek lo kier traha hunto cu Aruba 
y ta sondea e posibilidad pa crea fondonan pa asisti Biblioteca 
Nacional Aruba pa yega na e proyecto di IDO. Finalisando 
Minister Endy Croes a expresa cu tabata un reunion fructifero 
y sigur e ta un bunita proyecto pa Aruba. 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

NOS POR FORTALECE NOS PAIS. 

NOS POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


20 AÑA DI 


INVERSION Y 
22 OPORTUNIDAD 


